section_heading: Kulturni život krajem 19. i početkom 20. stoljeća
paragraph_text: Oko 1900. godine bila je u Iloku izvedena prva priredba s igrokazom Posljednji Zrinski Higina Dragošića. Učenici Opće pučke škole odigrali su 1913. godine komad Božićna noć, te dječju operetu Sedam gavranova. U jesen 1920. godine osnovano je Đačko kulturno društvo Tomislav. Svrha je bila da se pored školske nastave njeguju i slobodne aktivnosti, kao što su recitacije, zborno pjevanje, sviranje na tamburama i dramski nastupi. Recitacije su, kao i dramske nastupe, uvježbavali nastavnici hrvatskog jezika.